Komission direktiivi 97/53/EY, annettu 11 päivänä syyskuuta 1997, räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 257 , 20/09/1997 s. 0027 - 0028



KOMISSION DIREKTIIVI 97/53/EY, annettu 11 päivänä syyskuuta 1997, räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon räjähdysvaarallisissa tiloissa käytettäviä sähkölaitteita koskevan jäsenvaltioiden lainsäädännön lähentämisestä 18 päivänä joulukuuta 1975 annetun neuvoston direktiivin 76/117/ETY (1), sellaisena kuin se on viimeksi muutettuna Espanjan ja Portugalin liittymisasiakirjalla, ottaa huomioon räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä 6 päivänä helmikuuta 1979 annetun neuvoston direktiivin 79/196/ETY (2), sellaisena kuin se on viimeksi muutettuna komission direktiivillä 94/26/EY (3), ja erityisesti sen 5 artiklan, sekä katsoo, että on tarpeen mukauttaa direktiivin 79/196/ETY liite I tekniikan kehitykseen sisällyttämällä siihen seitsemän uutta eurooppalaista standardia, jotka Euroopan sähkötekniikan standardointikomitea (Cenelec) on hiljattain laatinut, ottaen huomioon tekniikan nykyinen taso on tarpeen mukauttaa direktiivin 79/196/ETY liitteessä I tarkoitettujen yhdenmukaistettujen standardien sisältö, ottaen huomioon kyseessä olevat laitteet on säädettävä siirtymäjärjestelystä, jotta teollisuus voi riittävästi mukautua standardeihin tehtäviin muutoksiin, ja tässä direktiivissä säädetyt toimenpiteet ovat räjähdysvaarallisissa tiloissa käytettäviä sähkölaitteita koskevan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 79/196/ETY liite I tämän direktiivin liitteellä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä toukokuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on 30 päivään kesäkuuta 2003 asti jatkettava direktiivin 76/117/ETY 4 artiklassa säädettyjen toimenpiteiden soveltamista sellaisiin laitteisiin, joiden on osoitettu mainitun direktiivin 8 artiklan mukaisella vaatimustenmukaisuustodistuksella olevan muutetussa direktiivissä 79/196/ETY säädettyjen yhdenmukaistettujen standardien mukaisia, edellyttäen, että tämä todistus on annettu ennen 30 päivää syyskuuta 1998. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä syyskuuta 1997. Komission puolesta Martin BANGEMANN Komission jäsen (1) EYVL L 24, 30.1.1976, s. 45 (2) EYVL L 43, 20.2.1979, s. 20 (3) EYVL L 157, 24.6.1994, s. 33 LIITE "LIITE I YHDENMUKAISTETUT STANDARDIT Yhdenmukaistetut standardit, joiden mukaisia laitteiden on suojaustyypistä riippuen oltava, ovat seuraavassa taulukossa tarkoitetut eurooppalaiset standardit. Eurooppalaiset standardit (laatinut Cenelec, Rue de Stassart 35, B-1050 Bruxelles) >TAULUKON PAIKKA>